id en id en id id id id id id ms ms id id ms id id en en en id id es ms ms id id id ms ms id en
Tiga ditahan ugut pegawai kastam
November 30, 2020 5:00 pm
Putrajaya: Jabatan Kastam Diraja Malaysia (JKDM) akan terus menjalankan amanah serta tidak akan berkompromi dengan pihak yang ingin mengganggu-gugat kedaulatan dan keselamatan negara.
Ketua Pengarahnya Datuk Seri Abdul Latif Abdul Kadir berkata, pihaknya memandang serius ancaman dan ugutan membabitkan kakitangan JKDM.
Abdul Latif berkata, seorang pegawai kanan JKDM Sarawak menerima satu sampul surat bertulis ‘Death’ yang mengandungi dua butir peluru di tempat letak kereta di kediamannya, 26 November lalu.
Menurutnya, sampul surat berkenaan dijumpai antara jam 11.30 pagi hingga 12 tengah hari bersama sekeping nota berwarna merah tertulis ‘Got two bullet one short one long which one you want’.
Katanya, semakan melalui rakaman kamera litar tertutup mendapati pada jam 7.15 malam, 25 November lalu, seorang individu keluar dari sebuah kereta yang berhenti di hadapan rumah pegawai kanan itu dan mencampakkan sesuatu ke ruang letak kereta kediaman terbabit.
“Pegawai terbabit membuat laporan polis pada 26 November lalu selepas bimbang keselamatan diri dan keluarganya terancam,” katanya melalui kenyataan media, hari ini.
Menurutnya, susulan laporan itu, polis menjalankan siasatan bagi mengumpul maklumat di kediaman pegawai terbabit.
Sebelum itu, katanya, pada 22 November lalu, dua butir peluru yang diisi di dalam sampul surat dengan nota bertulis ‘Got two bullet one short one long which one you want’ turut dijumpai di rumah jiran terletak berhadapan dengan kediaman pegawai terbabit.
Abdul Latif berkata, dipercayai peluru dan nota yang dijumpai di rumah jiran itu tersalah hantar kerana dipercayai ia ditujukan kepada pegawai itu.
Menurutnya, individu yang menerima sampul surat bersama nota ugutan dan dua butir peluru itu membuat laporan polis dan memaklumkan kejadian itu kepada pegawai berkenaan.
“JKDM merakamkan penghargaan dan terima kasih kepada polis kerana bertindak pantas sehingga berjaya menangkap tiga individu bagi membantu siasatan kes berkenaan,” katanya.
Menurutnya, insiden ugutan itu dipercayai mempunyai kaitan dengan operasi yang dijalankan di Pelabuhan Rajang, Sibu dan Pelabuhan Bintulu pada 21 Oktober hingga 13 November lalu.
“Operasi di dua pelabuhan itu secara keseluruhannya berjaya menghasilkan nilai rampasan dianggarkan berjumlah RM2.64 juta dengan anggaran jumlah cukai atau duti dianggarkan sebanyak RM655,301.76,” katanya.
Sumber berita : https://www.hmetro.com.my/mutakhir/2020/11/647511/tiga-individu-disyaki-ugut-pegawai-kastam-ditahan
Tambang Haji dijangka naik lagi
Dakwa kerajaan pimpinan Ismail Sabri gagal, Muhyiddin buka ‘pekong’ sendiri
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Salahuddin Ayub dilantik pengerusi PH Johor
Pertembungan terbaharu PM, Muhyiddin memungkinkan Bersatu tak sokong Bajet 2023
Sanusi perlu henti bersikap kebudak-budakan, kata Pemuda UMNO
Terpekik terlolong dalam kilang, wanita buat ‘marketing sampah’ dikecam
Majlis perkahwinan : Nik Abduh akui terima bantuan MPKB, PDRM dan JKR
{VIDEO} “Padahal salah customer…” Suara ketar tahan sebak, rider sedih kena ugut buang kerja
© 2020 puteradaily.com. All rights reserved.